**פניה לציבור לקבלת עמדתו בענין עדכון תעריפי תשלומי הקמה למים**

המועצה האזורית חוף הכרמל (להלן: "**המועצה**") מבקשת לקיים שימוע ציבורי מקדים בעניין תעריפי תשלומי הקמה למים (להלן: "**האגרה**").

המועצה מזמינה את הציבור להשמיע את עמדתו בדבר עדכון תעריפי האגרה.

ניתן לעיין בתחשיב עליו מבוסס עדכון התעריפים במשרדי החברה לטיפול במי חוף הכרמל בע"מ (קבוץ עין כרמל), בשעות קבלת הקהל הרגילות או להורידן מאתר המרשתת של המועצה בכתובת <https://www.hof-hacarmel.co.il/> תחת לשונית "מים וביוב".

הציבור מוזמן להביא בפני המועצה את עמדתו בנוגע לעדכון תעריפי האגרה, בכתב בלבד באמצעות פקס מס'  04-9541993 או לכתובת דוא"ל  wtco@hcarmel.org.il

על העמדות להגיע למשרדי המועצה לפי הפרטים דלעיל לא יאוחר מיום **31.05.2021** בשעה **12:00**.

על המגיש לציין בפתח הפניה את מי הוא מייצג.

המועצה תהא רשאית אך לא חייבת על פי שיקול דעתה הבלעדי, להזמין חלק ממגישי העמדות להציג את עמדתם מול חברי ועדת השימוע.

המועצה רשאית להשתמש, לפי שיקול דעתה הבלעדי, בתוכן המסמכים שיוגשו לה במסגרת הליך זה, לצורך גיבוש עמדתה לפני הגשתה לרשות המים הממשלתית וכן לפרסמם באתר המרשתת של המועצה.